《杂言》
元代·艾性夫

苍梧閟弓剑，阿阁无祥禽。
鲁叟已长喟，矧敢求之今。
区区莲勺人，伯气方浸淫。
纪年侈嘉瑞，作物诚何心。
隐显殆偶然，岂必闻韶音。
黄河千丈浑，岁月亦已深。
矫首不可俟，甪里芝山阴。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。